— Ансамбль з самага пачатку ствараўся мной і маім братам Робертам! Мы нікога не “падхоплівалі”! Тое, што рабілі ўсе гэтыя самадзейныя калектывы, нас не задавальняла, і калі я дзесьці чытаю, што “Синяя птица” з’яўляецца працягам нейкага там ВІА, — гэта глупства. Мы пачалі з падбору людзей, якія адпавядалі нашым патрабаванням і патрабаванням тых аўтараў, з якімі мы тады супрацоўнічалі (Сяргей Дзьячкоў, Тэадор Яфімаў, Вячаслаў Дабрынін, Анатоль Дняпроў, Юрый Антонаў...). І ўсе, хто калі-небудзь граў і спяваў у “Синей птице”, былі прынятыя ў яе мною і Робертам. Рэпертуар мы вызначалі разам, каму спяваць якую песню — таксама.